Nakon nekoliko kriznih godina, labinsko gospodarstvo bilježi uzlet. Samo će se ove godine otvoriti više od 700 radnih mjesta. No kako lokalni zavod za zapošljavanje ne može udovoljiti svim potrebama, labinski gradonačelnik poručuje nezaposlenim mladim ljudima - umjesto u Dublin dođite u Labin, piše HRT..

U gospodarskom uzletu Labin se počeo susretati s nedostatkom kvalificirane radne snage. Iako na zavodu za zapošljavanje trenutačno ima 700 nezaposlenih. Najviše nedostaju kvalificirani radnici metalske, strojarske i elektro struke, ali i u građenju i turizmu.



Od 700 novih radnih mjesta čak 350 bit će u susjednom Rapcu gdje Valamar ulaže više od 60 milijuna eura u obnovu dvaju luksuznih ljetovališta. Lokalno stanovništvo ne može udovoljiti svim potrebama. Stoga labinski gradonačelnik kaže:

- Poručujem mladima iz cijele Hrvatske da umjesto u Dublin neka dođu u Labin.